<a href="http://www.thoughtforaction.org/wp-content/uploads/2013/05/193376_119323124812343_7481667_o.jpg"><img alt="193376_119323124812343_7481667_o" src="http://www.thoughtforaction.org/wp-content/uploads/2013/05/193376_119323124812343_7481667_o.jpg" width="590" height="392" /></a>
<a href="http://www.thoughtforaction.org/wp-content/uploads/2013/05/193376_119323124812343_7481667_o.jpg">
</a> <a href="http://www.thoughtforaction.org/wp-content/uploads/2013/05/pic-0-norm.jpg">
</a> <a href="http://www.thoughtforaction.org/wp-content/uploads/2013/05/060413100904_4731.jpg">
</a>

<em><strong>Αποσπάσματα από τη συνέντευξη της Έλενας Παναρίτη στην εκπομπή Υπάρχει Λόγος στην ΕΡΤ με την Αναστασία Ζήγου και την Ντένια Σαρακίνη. </strong></em>

<a href="http://www.thoughtforaction.org/wp-content/uploads/2013/05/imgres.jpeg"><img alt="imgres" src="http://www.thoughtforaction.org/wp-content/uploads/2013/05/imgres.jpeg" width="290" height="174" /></a>

<strong>«Αποσπασματικά δεν απελευθερώνονται τα κλειστά επαγγέλματα»</strong>

Έλλειψη οργάνωσης και μεθοδικότητας διακρίνει η θεσμική οικονομολόγος Έλενα Παναρίτη στην νέα επιχείρηση της κυβέρνησης για την απελευθέρωση των κλειστών επαγγελμάτων. Μιλώντας στο ραδιόφωνο της ΕΡΤ, λίγες ώρες πριν τη συνέντευξη τύπου που παραχώρησαν για το θέμα οι συναρμόδιοι υπουργοί Οικονομικών Γιάννης Στουρνάρας και Ανάπτυξης Κωστής Χατζηδάκης, η Έλενα Παναρίτη σημειώνει με έμφαση ότι «τα επαγγέλματα δεν απελευθερώνονται επειδή το συστήνει η τρόικα. Θα πρέπει να αντιμετωπιστεί ως ένα μέρος της συνολικής αναδιάρθρωσης των θεσμών. Και για να προχωρήσουμε σε μία τέτοια διαδικασία θα πρέπει προηγουμένως να έχουμε διαμορφώσει το κατάλληλο ρυθμιστικό περιβάλλον».

Όπως εξήγησε η επικεφαλής του Τ4Α οι απόπειρες που έγιναν από το 2009 για το άνοιγμα των λεγόμενων «κλειστών επαγγελμάτων» δεν απέδωσαν γιατί κινηθήκαμε αποσπασματικά χωρίς να εξετάσουμε που ακριβώς πρέπει να προχωρήσουμε στην απελευθέρωση και που όχι, βάση των όρων της αγοράς.

<a href="http://www.thoughtforaction.org/wp-content/uploads/2013/05/060413100904_4731.jpg"><img alt="060413100904_4731" src="http://www.thoughtforaction.org/wp-content/uploads/2013/05/060413100904_4731.jpg" width="622" height="364" /></a>

<em><strong>Οι απαντήσεις του Γ.Στουρνάρα στις υποδείξεις της τρόικας…</strong></em>

Ο αρμόδιος υπουργός Οικονομικών Γιάννης Στουρνάρας, πάντως, επισημαίνει ότι το πρόγραμμα της απελευθέρωσης των κλειστών επαγγελμάτων προχωρά με επιτυχία : «Από τα 343 επαγγέλματα, το 72% έχει απελευθερωθεί πλήρως, μένουν ορισμένες ειδικότητες και άρα έχει επιτευχθεί το μεγαλύτερο μέρος της επιδιωκόμενης απελευθέρωσης”, σημείωσε ο υπουργός Οικονομικών, κατά τη διάρκεια συνέντευξης τύπου.

Να σημειωθεί ότι στην πρόσφατη έκθεση του ΔΝΤ τονίζεται, μεταξύ άλλων, πως η Ελλάδα πρέπει να καταβάλει μεγαλύτερες προσπάθειες για το άνοιγμα των επαγγελμάτων στον ανταγωνισμό.
<div>

<a href="http://www.thoughtforaction.org/wp-content/uploads/2013/05/pic-0-norm.jpg"><img alt="pic-0-norm" src="http://www.thoughtforaction.org/wp-content/uploads/2013/05/pic-0-norm.jpg" width="470" height="314" /></a>

<strong>«Δεν πρέπει να πουλάμε για να ξεχρεώσουμε, αλλά για να αυξήσουμε την παραγωγικότητα της οικονομίας μας» </strong>

</div>
Έντονη ανησυχία και προβληματισμό για τη διαδικασία αποκρατικοποιήσεων και αξιοποίησης της δημόσιας περιουσίας εξέφρασε η επικεφαλής της διαδραστικής πλατφόρμας «Σκέψη για Δράση», Έλενα Παναρίτη σε ραδιοφωνική της συνέντευξη.

«Δυστυχώς η Ελλάδα αντιμετωπίζει την ακίνητη περιουσία της και την αγορά ακινήτων ως τριτοκοσμική χώρα», σημείωσε μιλώντας στο Α πρόγραμμα της ΕΡΑ και πρόσθεσε πως «δεν υπάρχει ένα σταθερό περιβάλλον που θα προσελκύσει επενδυτές σε μία χώρα που σε ένα μεγάλο βαθμό η κυριότητα της ακίνητης περιουσίας της είναι αυθαίρετη». Η θεσμική οικονομολόγος εξήγησε γιατί η «αυθαιρεσία» δεν περιορίζεται μόνο στην ιδιωτική ιδιοκτησία, αλλά και στη δημόσια – κρατική.

Η κ. Παναρίτη, αναφερόμενη στις διαδοχικές ρυθμίσεις τακτοποίησης αυθαιρέτων από το 1980 έως σήμερα συνέδεσε την ανάγκη των νομοθετικών παρεμβάσεων με τον επικίνδυνο και αναποτελεσματικό τρόπο που έγιναν και γίνονται στη χώρα μας οι αποκρατικοποιήσεις.

«Δεν χρειάζεται να ανατρέξουμε σε άλλες περιπτώσεις διεθνώς, ας δούμε τι και πως έγινε στην Ελλάδα με τις κατά καιρούς αποκρατικοποιήσεις. Γιατί δεν μπόρεσαν ποτέ να αξιοποιηθούν τα ολυμπιακά ακίνητα; Ήταν θέμα πολιτικής βούλησης;», διερωτήθηκε με νόημα η κ. Παναρίτη και έδωσε απαντήσεις:  «Εκλείπει από τη χώρα το κατάλληλο ρυθμιστικό περιβάλλον. Δεν είναι δυνατό να προσπαθούμε να καθαρίσουμε τίτλους ιδιοκτησίας και να επιλύσουμε προβλήματα αυθαιρεσίας στην κυριότητα ακόμη και της δημόσιας περιουσίας. Με ειδικές προδιαγραφές και αποσπασματικές ρυθμίσεις, δια της νομοθετικής οδού, δεν διαμορφώνεις ρυθμιστικό περιβάλλον και ασφαλές πλαίσιο για επενδύσεις και ανάπτυξη. Απαιτείται ενιαία πρακτική και είναι απαραίτητο να προχωρήσει χωρίς καμία καθυστέρηση η εφαρμογή Ενιαίου Μητρώου Ακινήτων».

Με ένα απλό παράδειγμα η επικεφαλής του Τ4Α εξήγησε τις στρεβλώσεις στη διαδικασία των αποκρατικοποιήσεων που δυστυχώς συνεχίζονται: «Θα αγόραζε κανείς ένα υπερσύγχρονο και καλαίσθητο διαμέρισμα σε μία πολυκατοικία με σοβαρά προβλήματα υποδομών; Μία υπερλούξ κατοικία, με σαφής τίτλους ιδιοκτησίας, μέσα σε μία οικοδομή που έχει διαρροές υδάτων και ενεργειακές απώλειες γιατί να αγοραστεί...;».

Τέλος η Έλενα Παναρίτη, με αφορμή και την πρόσφατη πώληση μέρους του ΟΠΑΠ, τόνισε: «Ας αναλογιστούμε με αυτές τις πρακτικές και χωρίς τις απαραίτητες δομικές μεταρρυθμίσεις, μήπως δημιουργήσουμε μεγαλύτερα ιδιωτικά μονοπώλια, καταργώντας τα κρατικά. Το ζήτημα δεν είναι να μεταφέρεις το μονοπώλιο από το κράτος στον ιδιώτη, αλλά να ενισχύσεις τον ανταγωνισμό».

Αναφερόμενη δε στην προώθηση των αναγκαίων μεταρρυθμίσεων επανέλαβε ότι «αν τις όποιες δομικές και θεσμικές αλλαγές δεν τις κατανοήσει και δεν τις αγκαλιάσει η κοινωνία, οι ίδιοι πολίτες, αλλά εξακολουθούν να επιβάλλονται από τα επάνω προς τα κάτω, είτε από την τρόικα, είτε από την εκάστοτε κυβέρνηση, τότε δεν πρόκειται ποτέ να υλοποιηθούν και κυρίως ποτέ δεν πρόκειται να αποδώσουν και να επιφέρουν μετρήσιμα αποτελέσματα».

&nbsp;

&nbsp;

&nbsp;